فرانسانین کاله شهرینده یئرلشن جنگل سیغینماجی کامپی بوشالدیلیر.
بعضی سیغینماجی‌لار کامپین بوشالدیلماسینا قارشی چیخدیلار.
قاچقینلار اللرینه کئچنلری یاندیراراق پولیسه داش آتیلار.
گوونلیک قوه لری-ده گوز یاشاردیجی گاز ایله قاچقینلارا مداخیله ائتدی.
اینگیلتره‌یه کئچمک ایسته‌ین سیغینماجی‌لارین کئچیش یولو اولان و تخمینن 7-8 مین سیغینماجی‌نین قالدیغی کامپین بوشالدیلماسی 4-5 گون داوام ائده جک. .
بوشالدما عملیاتینی، فرانسا و اینگیلتره اورتاقلاشا حیاتا کئچیریر.
فرانسا مقاملاری ‌قروپ‌لارا آیریلا‌جاق سیغینماجی‌لارین، بیر نئچه هفته ایچری‌سینده اؤلکه‌نین موختلیف بؤلگه‌لرین‌دکی مرکزلره یئرلشدیریلمه‌سینی پلانلاشدیریر.
بعضی قاچقینلار دیگر آوروپا اؤلکه‌لرینه گوندریلیر.
کامپین تخلیه سینده یوزلرله گوونلیک امکداشی ایشتیراک ائدیر.
